CELEX: 62020TN0746
Language: mt
Date: 2020-12-18 00:00:00
Title: Kawża T-746/20: Rikors ippreżentat fit-18 ta’ Diċembru 2020 – Grünig vs Il-Kummissjoni

15.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/55
            
         
      Rikors ippreżentat fit-18 ta’ Diċembru 2020 – Grünig vs Il-Kummissjoni
      (Kawża T-746/20)
      (2021/C 53/71)
      Lingwa tal-kawża: il-Franċiż
      
         Partijiet
      
      
         Rikorrent: Grünig KG (Bad Kissingen, il-Ġermanja) (rappreżentanti: Y. Melin u B. Vigneron, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla l-Artikolu 1(4) tar-Regolament ta’ Implimentazzjoni tal-Kummissjoni (UE) 2020/1336 tal-25 ta’ Settembru 2020 li jimponi dazji anti-dumping definittivi fuq l-importazzjonijiet ta’ ċerti alkoħols tal-polivinil li joriġinaw mir-Repubblika tal-Poplu taċ-Ċina skont l-Artikolu 263 TFUE, sa fejn il-Kummissjoni Ewropea kisret l-Artikolu 9(5) tar-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea, bl-istabbiliment ta’ dazju antidumping b’mod diskriminatorju permezz tal-għoti ta’ eżenzjoni fuq il-bażi tal-proċedura doganali għall-użu finali.
               
            
                  —
               
               
                  tikkundanna lill-Kummissjoni Ewropea, u lill-invervenjenti eventwali li jsostnu lill-Kummissjoni, għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka motiv uniku bbażat fuq il-ksur tal-Artikolu 9(5) tar-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (ĠU 2016, L 176, p. 21), sa fejn ir-regolament ikkontestat, jiġifieri r-Regolament ta’ Implimentazzjoni tal-Kummissjoni (UE) 2020/1336 tal-25 ta’ Settembru 2020 li jimponi dazji anti-dumping definittivi fuq l-importazzjonijiet ta’ ċerti alkoħols tal-polivinil li joriġinaw mir-Repubblika tal-Poplu taċ-Ċina (ĠU 2020, L 315, p. 1), ma jissuġġettax għad-dazju antidumping l-importazzjonijiet kollha li fir-rigward tagħhom ġie kkonstatat li huma s-suġġett ta’ dumping u jikkawżaw dannu.
      Ir-rikorrenti tikkunsidra li l-Kummissjoni stabbilixxiet dazju antidumping b’mod diskriminatorju fuq l-importazzjonijiet ta’ prodott, bi ksur tal-Artikolu 9(5) tar-Regolament 2016/1036 iċċitat iktar ’il fuq, peress li hija tipprevedi eżenzjoni mid-dazju antidumping fuq il-bażi tal-proċedura doganali għall-użu finali. Konsegwentement, id-dispożizzjoni tar-regolament hija illegali u għandha tiġi annullata.